Web Oficial Madrona\nWeb de Interés Pinell De Solsones\nEl poble, de poblament integrament dispers, ocupa el sector nord-occidental del terme municipal, limitant al nord amb el terme municipal de Bassella, ja a la comarca de l'Alt Urgell. Per l'est limita amb el terme del poble de Pinell, al sud amb el del poble de Sallent i a l'oest amb el ja citat terme municipal de Bassella (Alt Urgell) i el de Vilanova de l'Aguda (Noguera).\nEl nucli central té dues masies habitades eventualment i vers el S, la de Sangrà, habitada. L'antiga església parroquial (Sant Pere) era una bella i àmplia construcció romànica, amb elements llombards, decorada amb pintures murals i una cripta; aquesta i una part dels murs de l'església són esfondrats. En procedeixen tres capitells romànics primitius\nTambé s'han ensorrat l'antic castell de Madrona i la casa rectoral. La nova església parroquial és un gran edifici neoclàssic bastit en 1771-76 i decorat amb pintures murals sobre els dotze apòstols als murs laterals.\nEdificis històrics inclosos a l'Inventari del Patrimoni Arquitectònic de Catalunya:\nLa Sant Antoni, a Llobet.\nLa Sant Antoni, a el Bancal.\nÉs cobert per grans boscos de pinassa, pins blancs i alzines i els conreus es localitzen a les clarianes de les masies, molt escampades.\nLa festa major de Madrona se celebra el 15 d'agost, festivitat de la Mare de Déu de Madrona, i el diumenge després del 3 de maig es fa un aplec a l'ermita de Santes Creus de Bordell.(ftes, fotos, mas info ver links)


seminari Archives | mrh-udg\nSeminari d’Història Rural. Claudia Contente\n12 de desembre de 2016 mrh\nEl divendres 16 de desembre de 2016 tindrà lloc el seminari d’Història Rural: ¿Inestabilidad o prosperidad?: Enviudar en la campaña de Buenos Aires de principios del siglo XIX a càrrec de Claudia Contente (GRIMSE, Universitat Pompeu Fabra).\nClaudia Contentehistoria ruralseminariUdG\nXIII Seminari Interncacional de Cultura Escrita i Visual “Josepa Arnall Juan”\nEls dies 15 i 16 de desembre de 2017 tindrà lloc el XIII Seminari Interncacional de Cultura Escrita i Visual “Josepa Arnall Juan”: La història, els estudis de les dones i la historiografia general.\nFacultat de Lletres de la UdG. Sala de Graus i Aula A1\nUs deixem el programa aquí\nCultura escrita i visualseminariSeminari internacionalUdGuniversitat\nPagesia, accés a la terra i marc institucional (1840-1925)\nLa segona sessió del seminari d’Història Rural tindrà lloc el proper divendres dia 18 de novembre\nPagesia, accés a la terra i marc institucional (1840-1925). Els latifundis eclesiàstics i la reforma agrària liberal a les terres de Lleida.\nA càrrec d’Enric Vicedo (Universitat de Lleida)


MÉS reclama un 'IVA súper reduït' per a cultura i material escolar\n10 abril 2021 21:06\nLa coalició MÉS per Mallorca ha presentat iniciatives a diferents institucions per instar el Govern espanyol a fixar un tipus d'IVA súper reduït del 4% per al sector cultural i el material escolar, articles que actualment estan gravats amb el 21%.\nEl regidor de MÉS per Palma Antoni i Noguera i el portaveu parlamentari de la coalició, Biel Barceló, explicaren ahir en roda de premsa que la primera institució que debatrà la iniciativa serà l'Ajuntament de Ciutat, en el plenari d'aquest dijous vinent. A més, el Grup parlamentari de la coalició ha registrat també una proposició no de llei a la Cambra autonòmica, que es debatrà en els propers mesos. Finalment, també se'n parlarà d'aquest tema als Consells insulars.\nBarceló explicà que “en moments de crisi econòmica, cal donar suport als sectors de l’economia productiva que aporten un valor afegit”, com és en aquest cas el sector cultural, que ha quedat “enfonsat” després de l’increment de l’IVA del 8% al 21% aplicat per Madrid. Noguera, al seu torn, argumentà que des de l’Administració s’ha de pensar “quin model econòmic volem, i quines activitats econòmiques volem fomentar, per tal d’impulsar les indústries estratègiques. Malauradament, el PP fa tot el contrari”, apuntà.\nL'edil palmesà féu servir dades oficials per comentar la davallada del consum cultural, que reflecteix que mentre a l’any 2010 la despesa mitjana per persona era de 341 €, a l’any 2012 aquesta quantitat caigué fins els 289 euros. Segons els econacionalistes, l’increment tributiu ha destruït més de 50.000 llocs de feina d'aquesta indústria a tot l’Estat, i ha provocat el tancament de 2.000 empreses del sector.\nA més, traslladaren el parer de les associacions empresarials dels sectors musical i de les arts escèniques, afirmant que la conseqüència de l’increment de l’IVA cultural no ha estat un "augment de la recaptació fiscal", sinó, ben al contrari, un descens en la recaptació de 5,7 milions d’euros, un resultat que s'obté sumant les dades d’aquests dos sectors. En aquest sentit, Noguera reclamà una rebaixa de l’IVA cultural com una manera de fomentar una indústria fonamental per aconseguir la desestacionalització turística, especialment a la capital balear.\n“Un via crucis per les famílies”\nPer altra banda, els dos representants ecosobiranistes destacaren que tenint en compte que les darreres dades oficials deixen quasi un 30 per cent de la població (28,2%) en risc de pobresa, amb aquesta situació, “comprar el material escolar amb un IVA del 21% ha estat un veritable via crucis per a moltes famílies”.\nLa recepta per a MÉS passa per “invertir prioritats”, i que des de les institucions públiques “es miri per les persones”. Per això reclamen “un canvi de fiscalitat pensant en les persones i pensant en un canvi de model econòmic”.


Cada creurista factura 500 euros, segons un informe de la UB | betevé Web\nRedacció btvnotícies dimarts 23 de gener, 2018 , 12.44\nUn estudi assenyala que Ciutat Vella i l’Eixample són els districtes més beneficiats per l’arribada de creuers\nLa facturació total generada a Catalunya durant el 2016 per cada creuerista que va arribar al port de Barcelona va ser de 518 euros. Ho diu l'Estudi d'impacte econòmic de l'activitat creuerística a Barcelona, que afegeix que la majoria de beneficis es queden a la ciutat. El 2016 el sector va generar més de 6.000 llocs de treball a la ciutat, l'1 % de la taxa d'ocupació.\nEls creueristes gasten més que els turistes convencionals. Tot i que només representen un 8 % dels visitants que arriben a Catalunya, concentren bona part de la facturació: un 20 %. Els que més despesa generen són els nord-americans, que representen un 18 % dels creueristes.\nSegons l'Estudi d'impacte econòmic de l'activitat creuerística a Barcelona, elaborat pel laboratori d'Economia Aplicada de la UB i encarregat per CLIA Espanya, l'activitat del port beneficia tots els sectors econòmics i apunta que durant el 2016 l'activitat de creuers va suposar crear 6.809 llocs de treball a Barcelona, gairebé el 40 % en sectors no vinculats amb l'activitat turística. L'informe diu que el 73 % dels beneficis dels creuers es queden a la ciutat (la resta es reparteixen per Catalunya) i que els districtes que més en surten beneficiats són Ciutat Vella i l'Eixample.\nUna altra de les dades rellevants és el creixement del port de Barcelona com a port base (inici i finalització de trajecte), que ha estat d'un 28 % entre els anys 2014 i el 2016. Tot i això, des del 2011 l'activitat dels creuers s'ha estabilitzat i amb prou feines ha variat, amb un creixement inferior a l'1 % anual.\nUna plataforma digital sobre creuers\nDurant la presentació de l'estudi, l'Associació Internacional de Línies de Creuers (CLIA) ha anunciat la creació d'una nova plataforma de comunicació digital per donar a conèixer als ciutadans les dades sobre els creuers i l'impacte que tenen a la ciutat. L'objectiu, segons els responsables és "trencar falsos mites" sobre el sector i explicar-ne els beneficis.


Lleugera millora de l’activitat empresarial segons l’Informe de la Cambra | Canal Terrassa\nEl ritme de l’activitat empresarial experimenta una lleugera millora si bé tanca l’any amb una moderada desacceleració. Així ho diu l’Informe de Cojuntura econòmica de la Cambra de Terrassa corresponent al quart trimestre del 2018 i les expectatives per al primer trimestre del 2019.\nL’activitat econòmica ha mantingut una certa estabilitat a finals de l’any passat amb 2,5 punts, un increment del 0,3 punts respecte l’anterior trimestre. Una tendència en consonància amb l’evolució de l’activitat econòmica en el conjunt de Catalunya que segons la Cambra de Comerç de Barcelona assenyala que el PIB trimestral ha experimentat un augment moderat del 0,6 per cent durant el tercer trimestre de l’any, una dècima menys que el trimestre anterior i que deixa una taxa anual de creixement del 2,2 per cent. El conjunt del sector empresarial constata un lleu increment de l’activitat però tanca l’any amb un ritme inferior que el 2017. L’evolució en el conjunt de Catalunya i la desacceleració del comerç mundial impacta en l’economia i l’activitat empresarial catalana i local.\nLes expectatives sobre la marxa dels negocis, tot i expressar resultats positius i amb un valor de 6,3 punts, experimenten una reducció de 4,4 punts respecte a les expectatives del trimestre anterior. Els empresaris apunten a l’augment de la competència com a un dels principals factors que limiten la marxa dels negocis durant tot el 2018 amb un augment de 46,7 punts de les empreses de la demarcació.\nL’any 2018 tanca amb un índex de confiança empresarial del 2,8 per cent per al conjunt de l’activitat a tota la demarcació, un valor que reflecteix en 2,4 punts menys en relació al valor mostrat durant el trimestre anterior. Pel què fa a l’ocupació, 12.941 empreses, un 1,6 per cent més respecte l’anterior trimestre, tenien inscrits treballadors al Règim General de la Seguretat Social. El nombre de treballadors autònoms es manté estable amb un increment trimestral del 0,66 per cent.\nEtiquetes: activitat empresarialdesacceleracióexpectativesInforme Cojunturaocupació\nEl cel plora la mort dels reis del Carnestoltes a l’Enterrament de la Sardina


Ontinyent ajorna la campanya de conscienciació de conducció a 30 km/h per nucli urbà | Radio Ontinyent | Actualidad | Cadena SER\n20 de octubre de 2021 Actualizado a las 06:54 CEST\nFinalment se celebrarà aquest dissabte junt al 'Park (ing) day', plat estrella de la Setmana de la Mobilitat Sostenible\nEdició del Park (ing) day 2020 / Ajuntament d'Ontinyent\n22/09/2021 - 17:03 h. CEST\nL’Ajuntament d’Ontinyent tenia previst aprofitar la celebració hui, 22 de setembre del “Dia Internacional Sense Cotxes” per a sensibilitzar a la ciutadania sobre els límits de velocitat en el casc urbà, però les previsions meteorològiques adverses han portat a l’organització a ajornar-la per al pròxim dissabte, coincidint amb el Park(ing) day.\nLa regidora d’Educació Viària, Inma Ibàñez, explicava que és una activitat inclosa a la Setmana Europea de la Mobilitat que organitza la regidoria de Sostenibilitat, i “amb la qual volem que les persones siguen més conscients de que respectant una velocitat màxima de 30 kilòmetres per hora als vehicles en el casc urbà, guanyem totes i tots”, assenyalava.\nAixí, aquest dissabte 25 de setembre, al Parc de Pere IV, es repartirà material promocional de la campanya “Ontinyent a 30” i s’explicarà la iniciativa, dins d’un seguit d’activitats a partir de les 18:00 hores que inclouen un circuit d’educació vial a càrrec de la policia local, i una bicicletada pel barri del Sant Rafel. A més a més, els xiquets i xiquetes participants al curs d’educació viària amb la Policia Local podran recollir el seu diploma i una samarreta.\nEscucha Inma Ibáñez - dia sense cotxe en Play SER\nEl Park (ing) day, plat estrella de la setmana de la mobilitat\nAquesta és una de les activitats estrella de la citada ‘Setmana Europea de la Mobilitat’, però no és l’última. Aquest dissabte també està previst realitzar, sempre que el temps ho permeta, l’activitat estrella d’eixa setmana de la mobilitat, la segona edició Parking Day.\nLa regidora recordava que eixe dia es comptarà amb el conta contes El Gran Jordiet junt a un espectacle d'acrobàcia; la música itinerant de la Trocamba Matanusca; així com fins a 8 tallers infantils a carrec de diferents entitats i associacions. Entre estos tallers hi ha d’horts urbans amb la Colla Ecologista l’Arrel; un minicircuit d'educació vial amb Ontinyent en Bici;taller de manualitats infantils amb l'Associació Ambientalista l’Auró; exposició d'un projecte de mobilitat del CEIP Bonavista; bombes de llavors i plantació de macetes amb Actúa; mobilitat saludable amb Ontibici-e; i “el futur que compres" amb Comerç IN.\nEscucha Sayo Gandia - últimes activitats Setmana Mobilitat en Play SER


Actualizada 19/11/2018 a las 15:43\nSi ets una dona i toca depilació, o ha tocat no fa gaire, segur que t’has preguntat si no hi ha un remei infal·lible i indolor per no haver de passar cada dos per tres per l’adreçador. Has de saber que si haguessis nascut en una altra època el tràngol seria pitjor. No dic que mal de molts conhort de ximples, però sí que l’evolució ha estat positiva en les eines emprades.\nAixò almenys penso després de veure els consells medievals que recullen alguns tractats de l’època.\nPer exemple, aquell que aconsella agafar calç, embolicar-la en un drap i posar-la a coure amb aigua, barrejar-la amb arsènic, tornar a embolicar i tornar a coure. Diu que després de filtrar i assecar, cal aplicar la mescla amb oli de roses com si fos un ungüent, i posar allà on hi hagi cabell, que caurà de seguida. Em pregunto si també la carn, però no vull fer l’experiment.\nUna altra recepta per a la, diguem-ne, depilació medieval era sucar la pell amb sang de ratpenat, o llet de gossa, o cervells de ratpenat barrejats amb llet materna. Aquesta recepta, més que por fa fàstic, però alguna cosa es va avançar.\nLes pinces de tots els materials i grandàries ha estat presents entre nosaltres des de que els temps és temps. Fins i tot hi ha qui diu que a les cavernes ja hi havia moments dedicats a arrencar pèls. Qui ho diria! El cert és que si mirem imatges de pintures rupestres, sí que veurem pintat el pèl dels cavalls o d’altres animals, però els humans sempre semblen icones de lavabo.\nEn la història de la pintura, que ve a ser una successió d’imatges sobre la bellesa en diferents moments, és estrany veure pèls en els cossos. No sembla que ens haguem parat a pensar com s’ho feien fa segles per aparèixer en un quadre amb la pell com un nadó. Totes les\nde l’art, o els frescos de Miquel Àngel, semblen trets d’una incubadora, i això ha de ser una proesa en l’època anterior al làser o a la cera. Cal arribar a l’impressionisme, almenys pel que jo conec, per a veure pèls sense afaitar, però sembla que eren més aviat unes foteses intel·lectuals.\nTanmateix, les coses poden canviar, fins i tot en la depilació. Els últims anys, han aparegut nous impressionistes, en aquest cas fora de l’art més intel·lectual, com American Apparel. Són un dels fabricants més grans del món de roba, que van encetar una línia de maniquins amb pèls al, diguem-ne, cos.\nEn paral·lel a aquesta història de maniquins, cada vegada més models i persones anònimes apareixen sense depilar en moments públics, sigui en els mitjans de comunicació o en les xarxes socials. Es tracta, sense dubtes, d’un remei infal·lible i indolor, encara que deu costar acostumar-se als resultats.


Oberta la Fira del Major de Gandia - Diari Serpis\nGandia, Fira dels Majors, fotografia Àlex Oltra\nJosé Manuel Prieto: “El millor que té Gandia sou vosaltres i la fam que teniu per fer que tots els dies conten”, ha destacat\nL’alcalde de Gandia, José Manuel Prieto; acompanyat per Liduvina Gil, regidora de Centres de Convivència i Gent Major; acompanyats per regidors i regidores i altres membres del consistori han assistit aquest matí a la inauguració de la VII edició de la Fira del Major a la Casa de la Cultura Marqués González de Quirós.\n“És una ocasió magnífica per a celebrar moltes coses: l’energia i vitalitat contagiosa que teniu, la voluntat d’aprendre i de continuar descobrint la ciutat i les ganes de seguir transmetent la manera de viure a les persones que volen continuar gaudint d’allò que Gandia i els centres de convivència ofereixen”, ha destacat Prieto dirigint-se als assistents. A més, ha afegit que “per aquesta raó, crec que el millor que té aquest municipi sou vosaltres i la fam que teniu per fer que tots els dies conten”.\nPer altra banda, Gil ha explicat que “Aquesta festa, amb totes les activitats que hem preparat, és per a tornar-vos tota la solidaritat que heu tingut durant la pandèmia ajudant en tot el possible per què la Covid-19 fora menys problemàtica a l’àrea de Salut de Gandia”.\nDurant l’acte, s’ha fet un reconeixement a les persones que més temps porten com a usuaris als centres de convivència de Corea, el Roís de Corella i el Grau. L’acte l’ha conclòs Ramón Vidal, alcalde de l’Olleria, afirmant que “Anem a gaudir d’un dia meravellós, de la vostra ciutat, cultura i gastronomia. Ens emportarem un tros de la vostra terra al nostre municipi”. En aquest cas fent referència també als vora 50 membres de l’Escola d’Adults de l’Olleria que han assistit a l’esdeveniment.\nRecordar que durant les jornades del 18 i 19 de maig hi haurà diferents activitats com: dansa, música, teatre, showcooking de fideuà…\nAquestes es desenvoluparan en horari de 10:30 h a 18: 45 h (dimecres 18) i de 10:00 h a 19:15 h (dijous 19).\nFira del Major Gandia\nArticle anteriorTavernes organitza la 24a edició de la Volta Cicloturística a la Valldigna el 21 de maig\nArticle següentContinuen les obres d’adequació de l’Avinguda del Grau


En Moviment es presenta en públic - VilaWeb\nDissabte 27.03.2010 13:54\nEn Moviment es presenta en públic\nCelebra a València unes Corts Ciutadanes que han aplegat una trentena d'entitats de tot el territori\nEls representants d'una trentena d'entitats valencianes han passat avui a migdia pel faristol de les Corts Ciutadanes, que En Moviment ha disposat al costat del palau de les Corts, a València, per presentar-se en públic. Aquesta entitat prova d'unir les sensibilitats valencianistes i progressistes que treballen des de la societat civil a tot el territori per provar d'influir políticament. En l'acte simbòlic d'avui 's'han sentit accents d'Elx, d'Alacant, de Castelló i s'ha parlat de sanitat pública, d'economia, d'ensenyament, de país..', ha destacat Gerard Fullana, un dels impulsor d'En Moviment.\n'En Moviment' ja compta amb unes 400 persones adherides. La intenció de la plataforma és sumar noves adhesions al llarg dels propers mesos i, per aquest motiu, iniciarà una campanya arreu de les comarques del País Valencià. La plataforma vol tenir una forta implantació comarcal al país i fugir del centralisme que sovint exerceix València i la seva comarca, segons expliquen els seus impulsors. És per aquest motiu que a l'acte d'aquest dissabte a València hi han assistit col·lectius de tot el territori valencià.\nEn Moviment vol 'demanar pas en la política', però sense fixar-se l'objectiu de ser una candidatura el 2011. En efecte, Fullana explica a VilaWeb que no són pas cap partit polític i que la seva prioritat ara és treballar per aplegar les reivindicacions que plantegen nombroses entitats de manera separada arreu del territori. 'En Moviment no és una entitat d'entitats, tot i que volem treballar en xarxa. Volem treballar a les comarques, i ens estructurarem en les comarques, per recollir les propostes de la gent i passar-les als partits. No treballem amb l'horitzó del 2011. No descartem res, és cert, però ara no és la prioritat', explica Fullana, que conclou que seran les bases que decidiran en última instància què haurà de fer l'entitat.\nAplegar 'la feina atomitzada'\nEn Moviment comença tot just ara a moure's, amb un grup d'un centenar de persones que han establert contactes amb associacions i entitats del País Valencià i també amb partits polítics progressistes i valencianistes per teixir les complicitats que facin possible d'agregar les demandes i la feina que 'ara ha quedat atomitzada'. En el record més recent hi ha experiències semblants d'unir esforços, però que van sorgir en moments concret, com el Ja en tenim prou de les eleccions a les Corts del 2007 i el Jo no t'espere de la visita del Papa el 2006, però que no van tenir continuïtat. En Moviment es presenta amb el propòsit de reeixir a donar aquesta continuïtat que aleshores no va ser possible i a fer pressió política. 'I podríem esdevenir una opció política, però de moment no', ha precisat Fullana.\nEls impulsors d'En Moviment es mostren crítics amb el funcionament de la política valenciana, però no només es queixen de les maneres del PP al capdavant de la Generalitat, sinó també de la ineficàcia de l'oposició i al fet que una bona part de la societat civil mobilitzada en casos com les protestes per la imposició de Ciutadania en anglès o per la destrucció del barri del Cabanyal no se sent representada per les opcions polítiques que hi ha a l'oposició.\nEn aquest sentit, En Moviment ha mantingut uns primers contactes informals amb partits, que, segons Fullana, en un primer moment van mostrar curiositat per la possibilitat que l'entitat volgués concórrer a les eleccions. Ara, quan En Moviment ja es presenta, els partits valencianistes i d'esquerres celebren la iniciativa però no admeten la crítica que els fan.\nEls partits, entre l'elogi i la prudència\nEl secretari general del Bloc, Enric Morera, ha dit a VilaWeb ha explicat a VilaWeb que el seu partit havia mantingut 'contactes molt fluids, positius i intensos amb En Moviment' i que saludava 'de forma positiva el treball cívic de renovació d'idees en una situació de blocatge institucional dels partits majoritaris que ens proven d'expulsar'. Morera no troba que s'hagi de criticar de la mateixa manera tots els partits: 'Jo no posaria en un mateix sac tots els partits, però sí que és cert que tots hem de fer una reflexió, perquè això es tradueixi en vots a les urnes a més de l'acció cívica que hi pugui haver'. No creu, doncs, que la tasca que duu a terme Compromís i la que propugna En Moviment siguin excloents, sinó complementàries. I afegeix: 'Nosaltres sí que ens presentarem a les eleccions autonòmiques i municipals i som l'única opció electoral que pot posar cara i ulls al País Valencià'\nEn Moviment també ha tingut contacte amb Esquerra Unida del País Valencià. La seva coordinadora, Marga Sanz, ha explicat a VilaWeb que trobava molt bé 'que les diferents expressions de la societat civil puguin tenir expresió pública'. Ha remarcat que, en principi, aquesta expressió serà social i no política, i ha defensat que els moviments socials no siguin pas una corretja de transmissió de cap partit. 'No veuríem bé que un moviment social desvirtuï el seu paper, que és el d'aglutinador de la societat civil, independentment de la ideologia de cadascú', ha reblat.\nEn canvi, dels del PSPV no hi ha hagut pas un contacte ni un seguiment de la tasca que prepara En Moviment, tot i que dins de l'entitat hi ha gent més o menys vinculada amb els socialistes. En declaracions a VilaWeb, el secretari de coordinació de l'executiva del PSPV a València, Pedro Sánchez, ha dit que trobava normal que hi hagués moviments com aquest, 'tenint en compte els casos d'atacs a la llibertat d'expressió i la manca de democràcia que ha demostrat el PP a les institucions'.\nBloc d'En Moviment


Chassol · JAZZ SESSIONS - Club TR3SC\nChassol · JAZZ SESSIONS\nPianista, compositor, arranjador i director musical per artistes com Phoenix o Sebastien Tellier, el carismàtic i talentós Christophe Chassol crea peces artístiques inclassificables. Les seves composicions articulen veus, música, sons i imatges i les converteix en objectes visuals totalment nous. A Indiamore, Chassol va filmar a Calcuta i Varanasi, la ciutat més antiga de la India, sitaristes, percussionistes, cantants, ballarins, nens, el Ganges, la ciutat i els seus sons. El material d'àudio del documental el fa dialogar amb la música en directe per obtenir un so inspirador i original. Chassol s'ha convertit en un mestre d'una tècnica audiovisual hipnotitzant i aconsegueix combinar a la perfecció un enfocament documental amb una obra purament musical.


The Cottage Curbar Regne Unit - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Curbar.\nCurbar, Curbar, Regne Unit - Veure al mapa\n"Cute cottage with great location to pubs and walks. Perfect..."\nSi el que està buscant és per un hotel ben situat a Grindleford Bridge, no busqui més enllà de The Cottage. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix The Cottage asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\nL'ambient de The Cottage es reflexa en cada habitació. calefacció, aparell de televisió, nevera, plat de dutxa, rentadora són només algunes de les comoditats a la vostra disposició. L'hotel ofereix moltes oportunitats d'oci úniques, com jardí. Amb una localització ideal i amb comoditats imbatibles, The Cottage no troba competidors en cap categoria.\nTots els comentaris (6) Famílies amb infants petits (2) Grups (4)\nAllotjaments a Curbar


Malerudeveure't: De lectura (42): La ciutat del fum, de Vicenç Villatoro\nDe lectura (42): La ciutat del fum, de Vicenç Villatoro\n"La maldat pot ser una cosa pitjor\nque una mena d’indiferència” (p. 54)\nMoltes ciutats tenen la seva novel·la. Diria que Villatoro, egarenc de pura arrel, li ha volgut fer-ne un homenatge.\nLa trama és senzilla: l’acció transcorre en quaranta-vuit hores. Temps suficient perquè tots els fantasmes dels personatges apareguin de nou i la seva vida prengui un canvi radical. (ens pot passar això en la realitat? I tant!)\nRamon Cardona, vocalista de tangos i boleros a envelats i festes majors, és l’alias artístic de Ricard Colomines, torna a la seva ciutat natal, Terrassa, després de vint anys de no posar-hi els peus. Som al 1956, La víspera d’un 18 de juliol, dia del Glorioso Alzamiento Nacional. Ramon va sortir cap el front el 1936, va lluitar a l’Ebre i per por, va fugir l’exili. De retorn, va haver de passar per camps de concentració i expurgar un passat. Ara té dos amors en la corda fluixa, la Mercè i l’Ester; dones casades a qui no pot demanar més perquè tampoc ell els en dona més.\nTerrassa, ciutat de senyors (“un senyor de Terrassa, un home de Sabadell”), de telers, li porta un mal presagi. Una ciutat que aquells anys s’està construint a si mateixa a força de nouvinguts que omplen antic camps i rieres: ca n’Anglada, can Palet, les Arenes,... “que creixia a batzegades a les lleres de els rieres, que era un soroll constant de fàbriques”. Allí hi va deixar la Bruna L'antiga amant, la jove lluitadora que va haver de quedar-se i sucumbir al nou règim, i que hagué d' oblidar-lo. Ara, anys després, està casada amb en Pep,\nPerò el destí els posarà de nou en contacte. “El futur li feia, de cop i volta, més por que el passat. Havia vingut per fugir. Havia vingut per covardia. Havia vingut a temptar la sort, la mala sort: potser a Terrassa les coses decidirien allò que ell era incapaç de decidir.”\nPerò les relacions són relacions mai reeixides. Hi ha una fatalitat intrínseca en les relacions dels personatges. La Bruna veu al Pep com un fill i no com un home. En Ricard és un home somort que reneix davant l’atzucac. En Ramon, el seu alter ego, és un miratge que ha durat vint anys i que, en l’ambient gris i ofegat de la ciutat, es retroba amb el seu passat. “El passat és una amenaça. El passat té una capacitat immensa de destrucció del present.”\nEl quadre és una relació a quatre bandes: la Bruna i en Ricard eren amants abans la Guerra; en Gabriel, cabdill falangista de la ciutat, que abusa de la seva autoritat, és una espina supurant.En Pep es venja de la Bruna. En Pep és un home gris, neutre, es redimeix a si mateix en un acte forassenyat. En Ricard, covard en el passat i indecís en el present, acabarà pagant els plats trencats de tots.\nI la ciutat pertot. Una ciutat de senyors. “Vint anys després d’una guerra, la ciutat era una altra ciutat, però l’altra encara existia a sota. I podia sortir”. Els personatges són presoners del seu fatu. Les casualitats no existeixen, als ulls de la policia. Però sí als ulls de la història. I de la literatura. Un fet pot desencadenar vells records, anhels i passions. I fer renéixer l'odi, l'amor i la venjança. Hi ha preguntes que no es poden fer. Perquè tornen”.\nNomés per a fans de Villatoro. L'obra va guanyar el Premi Prudenci Bertrana del 2001.\nPost de: Unknown a les 10:06:00 a. m.\nFa anys vaig llegir Titànic i em va agradar força. És comparable?\nCom que només per a amants de Villatoro? I els demés què?\nLa teva ressenya és molt viva, bon començament i final molt suggerent, perquè connecta la frase "Hi ha preguntes que no es poden fer. Perquè tornen" amb la història de "ull per ull..."\nGràcies per entrar al meu bloc!


Piccolo Ranch Pula Itàlia - Ofertes d'hotels amb els MILLORS DESCOMPTES EN LÍNIA\nPula Complexos turístics\nLOCALITA' GUTTURU LONGU, S'orecanu, Pula, Itàlia, 09010 - Molt bona ubicació - Veure al mapa\nMés informació sobre Piccolo Ranch\nAl visitar Pula, vosté es sentirà com a casa a Piccolo Ranch, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nPiccolo Ranch també ofereix moltes instal.lacions per enriquir la seva estada a Pula. Les carecterístiques més important de l'hotel inclouen instal.lacions per a minusvàl.lids, magatzem d'equipatge, servei d'habitacions, transport hotel/aeroport, instal·lacions per a reunions i banquets .\nL'ambient de Piccolo Ranch es reflexa en cada habitació. aire condicionat, calefacció, escriptori, mini bar, insonorització són només algunes de les comoditats a la vostra disposició. Durant el dia podeu gaudir de l'atmòsfera relaxant de parc infantil, ping pong, equitació, jardí. Amb una localització ideal i amb comoditats imbatibles, Piccolo Ranch no troba competidors en cap categoria.\nPlease note that the restaurant is open for dinner from June until September. From October until May, its open for dinner on Fridays and Saturdays and Sunday for lunch.


Morera: “L’únic ERO acceptable en la Generalitat és el dels familiars i amics dels consellers contractats a dit” – Compromís\nEl portaveu de Compromís en les Corts Valencianes, Enric Morera, ha preguntat al Consell de la Generalitat sobre què pensa fer amb les persones contractades de forma irregular pel Govern de la Generalitat en les fundacions i societats públiques com RTVV o l’Institut Valencià Conservació i Restauració, on treballa de manera irregular, segons la justícia, la dona del vicepresident Gerardo Camps. Segons els càlculs de Compromís, l’administració valenciana està unflada amb 3.000 treballadors vinculats al PP.\nEl portaveu de Compromís en les Corts Valencianes, Enric Morera, ha assegurat que l’únic Expedient de Regulació d’Ocupació (ERO) que es deuria d’aprovar i posar en marxa hui mateix és el referent a la nòmina de persones que tenen un parentesc amb els consellers o alts càrrecs de la Generalitat. Morera ha recordat que s’han produït contractacions irregulars en la VIU, l’Institut de Conservació o RTVV i estes dades estan constatades als informes del síndic de Comptes, “on s’alerta que el govern de Camps s’ha passat de llarg donant faena a amics, familiars, coneguts i saludats”.\nSegons Morera, “els informes reiterats del Síndic de Comptes, senyalant les contractacions il·legals i irregulars, sense atendre a la normativa de contractació i, per tant, infringint la llei. Així, només en l’últim informe el Síndic senyala en l’article 7.2 referint-se a les contractacions de la Valencian International University (VIU) que actua amb personalitat jurídica de Fundación de la Comunitat Valenciana Universidad Internacional de Valencia que ‘les instruccions de contractació de les que disposa la Fundació en aplicació de l’article 175 de la Llei de Contractes del Sector Públic presenten incompliments de a normativa’ i afegeix que la Generalitat Valenciana no garanteix suficientment els principis de publicitat, igualtat mèrit i capacitat”.\nEn RTVV, on volen fer fora a molts professionals que no tenen culpa de res, “només en contractacions irregulars a RTVV de personal vinculat al PP s’ha excedit en més de 27 milions d’euros. Amb contractacions a dit i sense justificació de la desviació pressupostària, la qual cosa és un escàndol que sols passa ací i això fa que la Generalitat siga un exemple vergonyós d’amiguisme”, segons el parlamentari valencianista.\nPer al síndic de Compromís, l’anunciat ERO pel Govern Valencià, per a la Societat Pública de RTVV “només haurà d’afectar a les persones contractades de forma irregular, com ja hem manifestat en altres ocasions i des de la Coalició Compromís donem el nostre total suport al grans professionals de la casa”.\nSegons Morera, “en una primera aproximació a les contractacions irregulars feta pel nostre grup parlamentari, podríem parlar de més 3.000 persones, totes vinculades al PP, i que han esdevingut empleats públics sense tindre en compte el principis de publicitat, i impedint l’aplicació dels principis d’igualtat, mèrit i capacitat”.\nPer al portaveu de Compromís es tracta d’una autèntica “ocupació partidista de l’administració pública, amb finalitats de control de l’administració i de clientelisme polític amb la finalitat de perpetuar-se al poder. L’objectiu també ha arribat des d’escalafons més xicotets fins a familiars de consellers, com el cas de la dona del conseller d’Economia, Gerardo Camps, que per sentència del TSJ s’ha sabut que ha estat col·locada com interina en l’Institut de Conservació de manera irregular i això és una autèntica vergonya de la qual han de donar explicacions públiques i que, almenys, siguen unes explicacions honrades i creïbles, i això ja és menys factible”.\nEl diputat valencianista ha avançat que des del seu grup parlamentari realitzaran una pregunta en les Corts perquè el Consell explique si pensa destituir a totes les persones contractades amb el mateix procediment de la dona del conseller.


Les entrades del concert de Lady Gaga a Barcelona s’esgoten en dues hores | Cultura | EL PAÍS Catalunya\nLes entrades del concert de Lady Gaga a Barcelona s’esgoten en dues hores\nLa cantant publica el videoclip 'John Wayne' que forma part de la seva pròxima gira\nBarcelona 10 FEB 2017 - 13:39\tCET\nNou videoclip de lla cançó 'John Wayne' de Lady Gaga.\nEls little monsters estan de sort aquesta setmana. Després de l'èpic espectacle que va oferir la seva mother monster durant la mitja part de la Super Bowl diumenge a Houston, Lady Gaga no ha sortit del focus mediàtic. Després de l'actuació, la nord-americana va anunciar les dates de la seva gira, Joanne World Tour, que passarà per Barcelona el 22 de setembre. La prevenda d'entrades es va iniciar dimecres a través de Livenation, creant expectació entre els seguidors amb el hashtag #JoanneWorldTour a les xarxes socials. La resta d'entrades han sortit a la venda aquest mateix divendres, a les 10 del matí, a través de la xarxa oficial de Ticketmaster Espanya. Les ordinàries (45 euros) s'han esgotat en només dues hores, i de la resta, que oscil·len entre els 56 i 117 euros, tampoc en queden. Només queden a la venda els diferents paquets VIP, que oscil·len entre els 200 i 300 euros. La mateixa Lady Gaga ha animat a través de les xarxes socials els fans de Barcelona i la resta d'Espanya perquè corrin si volen aconseguir una entrada.\nLady Gaga actuarà el 22 de setembre al Palau Sant Jordi\nAquesta resposta massiva també s'entén perquè la intèrpret de Bad romance ha anunciat que participarà en la pròxima temporada del programa de drag queens RuPaul 's Drag Race, on sovint les concursants trien les seves cançons per competir. També ha publicat aquest dimecres, a través d'Apple Music, el seu nou videoclip per a la cançó John Wayne, tercer single de Joanne, amb una estètica que recorda la de la pel·lícula Death proof, de Quentin Tarantino, on recupera les coreografies i els estilismes impossibles que ja va ressuscitar durant l'actuació de la Super Bowl. I per tancar la setmana, diumenge anirà a la gala dels premis Grammy, on actuarà amb la banda de heavy Metallica, segons la revista Rolling Stone.\nLady Gaga ha sabut aprofitar la repercussió d'un dels programes amb més audiència de l'any al seu favor i, per descomptat, per als seus petits monstres.\nLady Gaga tria una firma catalana per cantar a la desfilada de Victoria’s Secret\nL'estrella i el comparsa


Inici - Dominguez Assessors✅\n972 30 06 96 dominguezassessors@dominguezassessors.com\nDirecció financera & control\n“Qualitat, flexibilitat i externalització responen a la nostra voluntat d’acompanyar i facilitar les tasques diàries de les empreses.”\nEn aquesta assessoria tenim més de cinquanta anys d’experiència en assessorar clients en l’àmbit fiscal-comptable i mercantil. També tenim experiència en gestionar i planificar tràmits laborals i administratius per diferents empreses.\nPer això, el que ens importa és oferir un servei de qualitat, flexibilitat i externalització perquè el client acabi satisfet amb la nostra feina.\nA més, assessorem i acompanyem als nostres clients dins el nostre marc d’actuació. Ajudem a planificar el seu projecte empresarial des d’un inici per construir el pla d’empresa fins al final, on farem una valoració, passant per un seguiment i control perquè pugui creixer, a través d’anàlisis d’estats financers, avaluacions i control de gestió, crèdit i cash menegament i finalment un reporting a la direcció.\nNecessites assessorament? Nosaltres t’ajudem.\nDesde Dominguez Assessors us ajudem en les diferents gestions internes de la vostra empresa. Començant per les gestions comptables, mercantils, fiscals, de nòmines, contractació, seguretat social fins la gestió i administració de la mateixa.\nA fi de donar un servei més personalitzat als nostres clients, la nostra agència va crear DFC (direcció financera i control) on agrupem tot el que necessites per el teu projecte empresarial.\nA Domínguez advocats oferim un assessorament professional i personalitzat de la mà del nostre equip d’advocats especialitzats en diferents àreas. Àrea civil, responsabilitat civil, dret immobiliari, penal, laboral, processal, matrimonial i de família.\nTruca’ns sense cap compromís, valorarem la teva situació.\nTorres i Jonama, 57\n972 30 16 53\nassessoria, dominguez, palafrugell, financiero, abogados, bufete, fiscal


Pelamis. Cuc energètic - Tecno·Bloc\nBrowse: Home / Pelamis. Cuc energètic\n19/11/2008 · by Carolina · in ENERGIA, TECNOLOGIA INDUSTRIAL\nAquests tubs de 700 tones es mouen amb les ones, activant els generadors elèctrics que es troben a les juntes articulades. L’electricitat produïda es transporta per un cable submarí fins a arrivar al centre de transformació corresponent en superfície.\nHem trobat aquests vídeos on es veu com és i com funciona aquest sistema. Cliqueu aqui si voleu conèixer-lo millor\nSembla que aquest és el sistema amb més possibilitats d’implantació, però n’hi ha més: boies, turbines especials, etc.\nEn aquesta web hem trobat un recull d’aquestes propostes >>\nEls alumnes de 1r de Batxillerat Tecnològic\n← perdrem la zona agrària de L’H?\nUna visita molt especial →


Olivella cancel·la la Festa Major i altres activitats culturals i destinarà aquest pressupost a ajuts\nL’Ajuntament d’Olivella ha decidit, de manera consensuada amb les entitats dels balls populars i les associacions de veïns i amb els grups municipals de l’oposició, cancel·lar la Festa Major i la resta d’activitats festives i culturals de l’estiu. El consistori també ha anunciat que destinarà el pressupost de tota aquesta programació, 40.000 euros, a complementar la bossa d’ajuts per fer front a les afectacions socials i econòmiques de la pandèmia de la COVID-19.\nLa suspensió inclou els actes de Festa Major -que se celebra al juliol-, la Mostra d’Espectacles, les festes de barris i la Nit del Foc. Els organitzadors del Feel Chill Experience i la Festa del Rocío -ambdues activitats se celebren al juny- han comunicat a l’Ajuntament la seva decisió de cancel·lar també aquests esdeveniments.\nAquestes decisions s’han pres considerant les previsibles mesures de seguretat i limitacions d’aforament que faran pràcticament inviables la celebració d’actes massius durant uns mesos.\nL’import de 40.000 euros de la partida de Cultura i Festes servirà per ampliar l’aportació especial de 160.000 euros del romanent de lliure disposició que farà l’Ajuntament per a ajuts socials i econòmics per a la ciutadania i les activitats econòmiques del municipi que han patit més la crisi sanitària causada per la COVID-19. En total, l’Ajuntament ha assignat inicialment a aquests ajuts 200.000 euros.


Actualitzada 19/09/2017 a les 10:49\nCom estan anant aquestes primeres setmanes de ‘Catalunya directe’?\nEstic molt content perquè és un programa molt complex a nivell televisiu. Implica un equip humà molt gran que ens hem de coordinar, conèixer i fer que rutllin tots els mecanismes perquè un programa de connexions sigui el que ha de ser, molt dinàmic, interessant, entretingut i variat. Crec que en el que portem ja li estem trobant el to i comença a funcionar.\nHavia treballat a la televisió com a guionista, però no com a presentador. Content amb el salt?\nLa veritat és que m’he trobat molt còmode perquè l’equip de seguida ha entès que soc un passerell en qüestió de televisió i m’han ajudat molt. He fet un intensiu de tele des de mitjans d’agost i de mica en mica m’hi vaig trobant molt a gust perquè no deixa de ser com fer ràdio, però amb tres càmeres davant. És un mitjà que també es pot gaudir molt.\nQuè diferencia el programa d’altres que s’han fet, com l’‘En directe’, a TV3, o ‘España Directo’, a TVE?\nMolt dinamisme, donem una cara molt amable, insòlita, divertida i curiosa del nostre país. Si algun cop passa alguna cosa grossa l’haurem de cobrir, però la nostra voluntat és que sigui molt entretingut i divertit. El tret distintiu de Catalunya directe és que sigui un festival de continguts i que passi molt de pressa perquè ens entreté moltíssim.\nAmb un programa diari a la ràdio i la tele, ja té temps per fer alguna cosa que no sigui treballar?\n(Riu). No em queda gaire temps per res, però treballes amb equips tan bons que t’ho posen molt fàcil i de moment ho estic gaudint molt. Sí que vaig de bòlit, però anar de bòlit així és un gust.\nVan per la desena temporada de ‘La segona hora’. Quina és la clau de l’èxit?\nHem estat capaços de transmetre que l’equip humà que fa el programa va més enllà d’una hora de ràdio. S’ho passen molt bé i tenen la sensació d’estar amb una colla d’amics, hi sintonitzo molt amb aquest humor una mica de vegades surrealista, de vegades ximplet.\nHi ha alguna cosa que no ha fet professionalment i que li agradaria provar?\nSempre havia tingut idees de ràdio, però ara havent entrat en el món de la televisió, també em venen moltes idees de tele. En tinc unes quantes.


Acta de la reunió del 08.02.2011 – Annex 2 - Comitè d'Empresa del Personal Docent i Investigador (UPF)\nActa de la reunió del 08.02.2011 – Annex 2/\nActa de la reunió del 08.02.2011 – Annex 2\nPROPOSTA DE REGLAMENT DE LA COMISSIÓ NEGOCIADORA DEL PERSONAL DOCENT I INVESTIGADOR DE LA UNIVERSITAT POMPEU FABRA\nAquest reglament, d'una banda, regula la negociació col·lectiva del personal docent i investigador laboral en l'àmbit de la Universitat Pompeu Fabra, d'acord amb allò que estableix l'Estatut dels treballadors, i d'altra banda, inclou també el personal funcionari dels cossos docents per a la negociació de les condicions de treball que afectin el personal docent i investigador de la UPF en el seu conjunt.\n1. La comissió negociadora (CN) del PDI de la UPF és l'òrgan específic de negociació en les matèries laborals i sindicals que afectin el personal docent i investigador d'aquesta universitat i que siguin competència pròpia de la UPF.\n2. La CN estarà presidida pel Vicerector de Professorat i constituïda per:\nUna delegació del Comitè d'Empresa del PDI-L i de la Junta de PDI, composta per quatre membres fixos, i fins a dos membres més designats per aquests òrgans ad hoc per a cada reunió.\n3. La CN té com a objectiu debatre i negociar els continguts i l'aplicació de mesures que afectin les condicions laborals i sindicals del PDI de la UPF, abans de ser sotmeses a aprovació de l'òrgan de govern de la Universitat al qual correspongui reglamentàriament.\nNOU 3. La CN té com a objectiu debatre i negociar els continguts i l'aplicació de mesures que afectin les condicions laborals i sindicals del PDI de la UPF, abans de ser sotmeses a aprovació del Consell de Govern.\n4. Seran objecte de negociació els temes relatius a l'aplicació de l'Estatut bàsic de l'empleat públic, l'Estatut del PDI, i la resta de disposicions legals vigents que afectin el PDI, i específicament en el cas del PDI laboral, l'Estatut dels treballadors i el Conveni col·lectiu del PDI de les universitats públiques catalanes.\n5. Quan es presenti a un òrgan de govern de la UPF per a la seva aprovació un tema que hagi estat tractat prèviament a la CN, quan s'escaigui es farà constar el grau d'acord que s'hagi assolit en la negociació, s'adjuntarà l'informe del Comitè d'Empresa i la Junta de PDI, i es convidarà una persona representant d'aquests òrgans a assistir a la reunió de l'òrgan de govern i explicar les motivacions de la seva posició.\nNOU 5. Quan es presenti al Consell de Govern de la UPF per a la seva aprovació un tema que hagi estat tractat prèviament a la CN, es farà constar el grau d'acord assolit en la negociació. En el cas que no hi hagi acord, els representants del Comitè d'Empresa i la Junta de PDI que assisteixen a les sessions del Consell de Govern explicaran els motius de la seva posició.\n6. La CN celebrarà una reunió ordinària cada trimestre lectiu. A més, podrà haver-hi reunions extraordinàries quan els temes a tractar així ho requereixin.\n7. La convocatòria de la CN es realitzarà amb un mínim d'una setmana d'antelació, podent, previ acord de les parts, produir-se amb una antelació menor. En la convocatòria s'inclourà l'ordre del dia amb els temes que s'hi tractaran i la documentació que faci referència a aquests. De les reunions s'estendrà una acta amb els temes tractats i els acords que s'hagin produït en cada cas.\nNOU 6. La CN celebrarà una reunió ordinària cada trimestre lectiu. La convocatòria es realitzarà amb una antelació mínima de quinze dies, podent, previ acord de les parts, produir-se amb una antelació menor; inclourà l'ordre del dia amb els temes que s'hi tractaran i la documentació que faci referència a aquests. De les reunions s'estendrà una acta amb els temes tractats i els acords que s'hagin produït en cada cas.\nNOU 7. El president podrà convocar sessions extraordinàries, quan hi hagi temes que ho requereixin o a petició dels dos òrgans de representació del PDI, amb una antelació mínima d'una setmana, o menor si ha acord entre les dues parts.


Les Caixes perden la raó. CCOO, UGT i CSICA (SECPB), també. – Sib\nLes Caixes perden la raó. CCOO, UGT i CSICA (SECPB), també.\nClassificació d’oficines: sol·licitud a la Direcció\nComissió de seguiment de la pòlissa d’Adeslas dels empleats\nJa vos vàrem informar que el SIB, CGT i CIC havíem guanyat la demanda relativa a la part variable del Plus Conveni. Una de les al·legacions de CaixaBank en el seu recurs, encara no resolt, era que això era matèria que havia de dilucidar-se mitjançant impugnació de l’article corresponent del Conveni Col·lectiu. En conseqüència, CIC, sindicat present a la Mesa de Conveni, va presentar impugnació de l’article 43 del Conveni i l’Audiència Nacional, una altra vegada, sentència al nostre favor. Al nostre favor vol dir a favor dels treballadors de les caixes. I, clar, això vol dir en contra dels demandats, a saber CCOO, UGT, CSICA (SECPB) i ACARL (la patronal de caixes).\nEls sindicats demandats no van acudir, tal com acredita la sentència:\n«Federación de Servicios de CCOO (CCOO – SERVICIOS), FEDERACIÓN DE SERVICIOS, MOVILIDAD Y CONSUMO DE UGT (FESMC-UGT), FEDERACIÓN DE SINDICATOS INDEPENDIENTES DE SERVICIOS FINANCIEROS (CSICA-FINE), no comparecieron al acto de juicio pese a constar citados en legal forma.»\nHa de ser bastant vergonyós no poder ni tan sols presentar-se a defensar el que un ha signat. La sentència és sobretot una garrotada a certa forma de negociar a la qual ens tenen acostumats els nostres sindicats majoritaris quan es baixen els calçons davant la Direcció.\nLa sentència, o més aviat el recurs de CaixaBank, és digna que l’emmarquem al costat d’aquelles proclames que la plantilla és el nostre millor actiu o la recent carta dels màxims dirigents dient que bé saben el que es sofreix en les oficines i que agraeixen els nostres esforços. Va faltar afegir que es resistiran amb ungles, dents i recursos en el Suprem perquè aquest agraïment no prengui forma de pagament en efectiu.


Diumenge 24 de març: Xodos – Villahermosa\nmarç 20th, 2013 | Autor: vicent.andreu\nXodos – Villahermosa\nCol·labora: Joan Batalla.\nObservacions: Fa uns anys aquesta caminada era habitual del centre, enguany la repetirem introduïnt alguna xicoteta variant, així i tot passarem pels mateixos llocs, de Xodos anirem a buscar el mas dels Col·legials, passarem pel mas de Gargant, Fuente las Mozas i mas de Borràs per entrar ja en Villahermosa.\nMes informació en el fitxer adjunt: xodos – villahermosa\nmarç 9th, 2013 | Autor: vicent.andreu\nDissabte, diumenge i dilluns, 16, 17 i 18 de març de 2013\nEixida: a les 6:00 des dels Lluïsos.\nCol·labora: Vicent Arenós i Carmen Ortells.\nObservacions: excursió pensada per a la gent que vulga caminar i els acompanyants. Es faran tres itineraris lineals on els que no vulguen caminar poden fer visites complementàries.\nL’allotjament serà en Roses, al càmping Joncar mar, en bungalows de 4 persones, amb desdejuni i sopar al restaurant del mateix càmping.\nPreu 130 € (preu calculat al voltant de 25 persones). Reserva de plaça 50 € a entregar el 7 de març. Resta el 14 de març.\n1r dia: circuit (no necessàriament circular) per la zona volcànica de la Garrotxa i la fageda d’en Jordà, aprox. 10-11 km. Visita al poble medieval de Besalú.\n2n dia: Vilajuiga a Sant Pere de Rodes (Visita guiada) i Llançà. 18-20 km. Per la vesprada, visita a Figueres i el museu Dalí.\n3r dia: de Roses a Cadaqués pel cap Morfeu, de 21 km. Caminada per la costa, amb vistes a la mar, que si tenim sort podem divisar alguna balena, en la primavera és zona de pas. Per la vesprada passeig amb vaixell pel cap de Creus i tornada a casa.\n(Depenent dels temps de trajecte la programació pot sofrir alguna variació).\nVILAJUIGA – SANT PERE DE RODES – LLANÇÀ\nDiumenge 10 de març: VOLTA AL TERME\nmarç 5th, 2013 | Autor: vicent.andreu\nVOLTA AL TERME: Per la senda dels Romans, Pinella i Madrigal\nEixida: 8 hores des de la plaça de la Vila.\nCol·labora: Joan Batalla i Josep Ma Vilanova.\nObservacions: Excursió conjunta amb la Caixa Rural de Vila-real que visita racons del nostre terme. Es farà una passejada per la Via Augusta al seu pas per Vila-real i per les partides de Pinella i Madrigal.\nTraçat i més informació en el triptic adjunt: V Volta al terme


Millores al Museu de la Colònia Vidal - Museu de la Colònia Vidal\nMillores al Museu de la Colònia Vidal\nMonday, 16 December 2013 / Published in General\nEl Museu de la Colònia Vidal ha dut a terme durant el transcurs dels anys 2012 i 2013 diverses obres de millora dels seus equipaments i de adecuació dels mateixos per a ús museístic.\nLes obres del Museu han estat possibles gràcies, entre d’altres, a la col·laboració de l’administració pública catalana, a través d’un dels departaments de la Generalitat de Catalunya.\nMitjançant el Departament de Territori i Sostenibilitat, la Generalitat atorgà una subvenció de gairebé 120.000 euros al Museu de la Colònia Vidal, amb la qual aportava la meitat del pressupost per al projecte de “Rehabilitació de la coberta de l’exposició permanent i adecuació de diversos espais per a ús museístic”.\nAquesta ajuda s’ha invertit en dues grans intervencions. La primera és la millora de les cobertes de la planta superior de l’edifici Fundació Vidal, seu central del Museu i on es troben situades l’antiga escola de nens, la biblioteca i l’exposició permanent. La segona ha servit per reconvertir el que fou l’anomenat “Teatre Nou” de la colònia en una sala polivalent per a usos museístics i culturals. Aquest espai es trobava en estat d’abandó des que a mitjans segle XX un incendi el devastà. Durant l’any 2013 se n’ha sanejat l’interior i se li ha instal·lat una coberta “tipus hivernacle” que el converteix en un espai curiós i atractiu, que recorda el que fou però permet ser utilitzat, actualment, per a múltiples finalitats.\nAgraïm les aportaciones que han permès aquestes intervencions i convidem a tots els visitants del Museu a fer ús ben aviat de les noves instal·lacions.\nVISITES NADAL 2020


Imatges del París Contemporani – Pàgina 3 – Ciències Socials en Xarxa\nI l’espectre de la guerra va esdevenir realitat. Si alguna cosa podem dir de la Segona Guerra Mundial, és que va ser un conflicte anunciat. Les nacions europees van intentar fer concessions a Hitler (Pacte de Munic de 1938) enfront de les exhibicions militaristes alemanyes, que el març de 1939 envaïa Txecoslovàquia i el setembre […]\nLa postguerra va comportar un notable alliberament dels costums i els usos socials, marcant l’ocàs dels rígids motlles victorians que havien encotillat la societat europea des de finals del segle XIX. Les necessitats bèl·liques van imposar el canvi dels cànons de treball, de conducta, de convivència, i els joves van assumir l’alegria de la victòria […]\nVist amb els nostres ulls del segle XXI pot semblar evident que el 1914 tot estava encaminat cap a l’esclat de la Gran Guerra, però els contemporanis dels fets no ho tenien tan clar. Les complicades relacions internacionals, les rivalitats imperialistes, el conflicte dels Balcans, la cursa d’armaments, l’expansió de nacionalisme… tot estava present, però […]\nL’abisme social existent a París no va fer més que créixer al llarg del segle XVIII fins arribar a un extrem digne de la caricatura. Mentre els miserables de París es disputaven les rates del Sena, els magnats i aristòcrates s’oferien entre ells sumptuosos sopars de cinc o sis plats –sense comptar els entremesos, les […]\nLa Il·lustració, segons les paraules de Kant de 1783: “la sortida de l’ésser humà de la Unmündigkeit [la minoria d’edat, la incapacitat de fer servir la Raó sense la direcció d’un altre], de la qual el mateix home n’és el culpable”, estava dirigida a tota la Humanitat. Els éssers humans, ens diuen els principis il·lustrats, […]


Valencia Basket s'enfrontarà al Divina Seguros Joventut en el seu partit de presentació, corresponent a la XXV edició del Trofeu Ciutat de València. L'estrena del nou projecte taronja tindrà lloc el diumenge 23 de setembre a partir de les 18:00 hores. A esta hora començaran els actes de presentació, amb l'eixida dels equips de L’Alqueria del Basket i la presentació dels primers equips femení (que esta temporada s'estrenarà en la màxima categoria del bàsquet nacional) i del primer equip masculí. Tot seguit, tindrà lloc el partit davant Divina Segurs Joventut, amb l'inici previst per a les 19:00 hores, que tancarà la pretemporada.\nEs completa la pretemporada\nAmb la confirmació del rival i l'horari de la presentació, la pretemporada del Valencia Basket queda fixada de la següent forma:\nCalendari pretemporada 2018-19\nTorneig Ciutat d’Inca\n18:00h inici actes\nXXV Trofeu Ciutat València


Fica't | Tallers de Setmana Santa als Mercats\nTallers de Setmana Santa als Mercats\n29 març Tallers de Setmana Santa als Mercats\nPosted at 09:48h in NOTICIES ALS MERCATS, Totes\tby\tLidia\nAquesta última setmana a diferents mercats es van celebrar tallers de cuina infantil per donar la benvinguda a la Setmana Santa.\nGran èxit a 4 mercats gestionats per Fica’t!! Tan al Mercat de la Constitució com al Mercat de Pallejà es van celebrar els tallers per crear una pròpia mona de pasqua el dissabte 24 de març. L’activitat va tenir molta acollida als dos municipis, es van exhaurir les inscripcions i un total de 40 nens i nenes a cada municipi van gaudir del taller de cuina. Per altra banda, Mercagavà va apostar per una idea més innovadora com va ser el taller de cuina infantil de Cake Pops i, com és habitual a Gavà, el taller es va omplir i es van exhaurir les inscripcions en pocs dies.\nPer últim, el Mercat 11 de Setembre de Barberà del Vallès va apostar per fer-ho entre setmana, concretament el dimarts 27 de març, en plena Setmana Santa. A Barberà es va fer un taller de decoració de Mona de Pasqua molt exitós i amb molts assistents.\nNomés cal veure les fotos per veure que tots els tallers van ser un èxit brutal i que els tallers de cuina infantil aporten molta vida i molts clients potencials als Mercats!!


Igualtat - Ajuntament de Taradell\nAmb l'objectiu de fer efectiu el principi d'igualtat de tracte i d'oportunitats entre dones i homes mitjançant l'eliminació de la discriminació de les persones en tots el àmbits de la vida quotidiana, l'Ajuntament de Taradell ofereix diferents recursos i serveis d'informació, atenció i assessorament:\nFoment i promoció de l'associacionisme de dones.\nSensibilització i difusió dels drets de les dones (a través del Dia Internacional de les Dones i Dia Internacional contra la violència envers les Dones).\nAtenció a les víctimes de violència masclista.\nOrientació, derivació i tramitació de prestacions econòmiques i serveis d'altres administracions.\nÉs un servei que va dirigit a tota la ciutadania de Taradell i especialment, a les dones. El Pla de Polítiques d'Igualtat del 2009 és l'instrument clau pel desenvolupament i implementació de les polítiques d'igualtat entre dones i homes en el municipi.\n1. Foment i promoció de l'associacionisme de dones\nDonem suport a les entitats i associacions de dones ja constituïdes i promovem la creació de nous grups i/o associacions.\nA través de l'associació SOM DONES es promou la participació sociopolítica de les dones en la vida associativa del poble i es promou la participació de les dones a l'àmbit cultural.\n2. Sensibilització i difusió dels drets de la dona\nEn la tasca per sensibilitzar i informar la ciutadania sobre les desigualtats entre homes i dones, des de l'Ajuntament realitzem accions divulgatives de prevenció, sensibilització i campanyes socials, principalment, als voltants dels dies, Dia Internacional de les Dones i Dia Internacional contra la violència envers les Dones.\n3. Atenció a les víctimes de violència masclista\nCom a municipi que forma part de la Mancomunitat La Plana, a l'Ajuntament de Taradell disposem de convenis amb:\nEl Consell Comarcal d'Osona per a l'acolliment temporal en situacions de violència, des del qual s'ofereix:\nAcolliment d'urgència d'estada temporal.\nServei d'atenció especialitzada d'urgència.\nVic Dones – SIAD El Vic Dones – SIAD Comarcal és un servei de proximitat dirigit a totes les dones de la comarca amb l'objectiu d'informar, orientar i assessorar –a través d'una atenció personalitzada i/o en grup– sobre totes aquelles inquietuds, dubtes o necessitats que les dones puguin tenir:\nAssessorament i atenció psicològica especialitzada en violència de gènere\nAssessorament i orientació jurídica\nInformació sobre els recursos, equipaments, associacions i activitats d'interès que es fan a la comarca d'Osona per a les dones\nSuport a la coordinació de les associacions de dones i per a la igualtat de la ciutat\nAssessorament en igualtat de gènere i suport a programes i plans d'igualtat.\n4. Orientació, derivació i tramitació de prestacions econòmiques i serveis d'altres administracions\nAjuts econòmics de mesures de protecció integral contra la violència de gènere.\nEstades de temps lliure per a dones amb filles i/o fills a càrrec seu.\n+ notícies >\nHomenatge a les dones treballadores del tèxtil de Taradell\n(24 hores)670 019 966\npermanent contra la\nTelèfon gratuït 24 hores\ni 365 dies l'any.900 900 120\nVic Dones-SIAD Osona650 540 732\n937 027 284


La caseta de l'òliba: de maig 2020\nEls Estimaocells i la llegenda del Pont del Diable a Martorell!\nEl confinament i la impossibilitat de poder pujar a Vallbona de les Monges m'ha fet evolucionar a Martorell.\nSi els Estimaocells han funcionat allà on hem anat, perquè no poden funcionar a Martorell?\nPotser em faltava temps i no he vist el bosc darrera els arbres ¿?. Potser em feia falta un estat d'alarma i una pandèmia per adonar-me de que lo important és el concepte , el fons , el com i no l'on.\nMartorell té un 25.000 habitants .. intentarem fer un gir en un poble on de moment l'esport és la disciplina que acapara ara per ara totes les inversions i tots els vots.\nCamps de futbol, pavellons esportius de luxe amb grades mòbils, piscines olímpiques, gimnasos d'última generació, sales de gimnàsia rítmica, ....un sense fí d'instal.lacions que estan molt bé per mantenir la salut física dels nostres conciutadans. Però i la seva salut psíquica i cultural?\nLa pandèmia està posant al seu lloc a tothom ( futbolistes professionals inclosos) i en aquesta cas totes aquestes instal.lacions esportives millonàries estan tancades i sense públic. Hi ho estaran durant molt temps.\nAra que podrien funcionar les activitats a l'aire lliure resulta que no diposem de projectes culturals de biodiversitat pels martorellencs. No tenim recorreguts senyalitzats on s'expliqui les plantes, els arbres o els ocells de la zona. No tenim cap zona protegida per la nidificació dels ocells ni projectes de caixes niu, ni res de res....Si alguna lliço cal aprendre del coronavirus és la de millorar la nostre relació amb la biodiversitat que ens envolta.\nEn fa falta cultura i la biodiversitat és cultura i per tant els martorellencs també tenen que tenir altres possibilitats lúdiques com pot ser conèixer i estimar la natura i la fauna del nostre entorn.\nHo hem aconseguit a terres de Lleida però no me n'estic ensortin a Martorell i per tant ara em proposo fer un "experiment social" en aquests dos mesos que tenim per davant de confinament sectorial sanitari. Aquest experiment vol demostrar que amb educació social podem arribar al gran públic i fer educació mediambiental. Que emocionant a les persones a observar fauna a través dels vidres espia unidireccionals podem convencer i no vencer.\nGràcies a la Silvia hem pogut llogar l'hort del costat de la bassa que tenim ja amb un observatori. ple d'amfibis i ocells.\nLa Silvia és filla de Martorelll i treballa a l'Ajuntament de Martorell. Ens vam conèixer en les propostes dels pressupostos participatius i coneix molt bé el meu projecte. Ja el seu avi i el seu pare tenien aquesta part de l'hort pels ocells i la fauna. Com deia el seu avi la terra ens dona fruïts i cal donar-li un retorn a l' horta i deixar un espai pels ocells. Quanta sabiesa en aquestes paraules ... quins grans sabis són els nostres avis !! També ho era el Leandre en el moment que ens va deixar fer el primer observatori al seu hort : en pau descansi.\nUn gran xop presideix aquest nou hort que permetrà penjar-hi caixes niu per nocturnes i fer observació dels ocells que s'hi aturin.\nHe intentat en moltes ocasions convencer a les autoritats municipals (tècnis , regidors i alcaldes) perque invertissin en territori i fauna. No ho he aconsseguit, no dóno prous vots suposo.\nTambé ho he intentat amb els pressupostos participatius i ens hem quedat a les portes.\nSembla extrany parlar de territori i fauna en el poble més industrial de tota Catalunya amb una de les empreses més grans de l'automoció com és la SEAT. Sector privat que només inverteix en esport i perfils socials futuribles clients seus..\nPeró Martorell també té un territori i una fauna amb dos grans rius com el Llobregat i l'Anoia. Dos rius amb aigua ara neta i abundant amb boscos de ribera i amb una gran biodiversitat.\nAprofitarem aquest nou espai d'horta per fer un espai de natura obert al martorellencs que els emocioni veient fauna salvatge i lliure amb les estratègies que "lacasetadeloliba" ha fet durant ja quasi deu anys.\nPer tant hi farem una plantada d'Estimaocells i deixerem que les families i escoles de Martorell puguin fer el seu Estimaocell.\nSerà un format "semiobert" donat que mentre jo no hi sigui una petita tanca impedirà passar pero des de la porta es podran observar tots els Estimaocells de ben aprop. Martorell no es Vallbona i per tant el bandalisme està més a flor de pell i haurem de veure com evoluciona el projecte.\nDe fet ja hem fet un Estimaocells i tots els nens i nenes que han passat per davant se l'han quedat mirant. Ja alguns adults del sector de l'ensenyament han fet alguna foto i per tant per les xarxes socials de Martorell ja corren fotos de l'Estimaocells Martorellenc.\nLa mascareta no podia faltar, ja li treurem quan acabi el confinament !\nPotser algun dia algun responsable municipal veurà la grandesa d'aquests ninots reciclats i podrem desenvolupar veritables projectes de protecció de la fauna de Martorell.\nCal canviar conciències i cal que la comunitat de Martorell demani biodiversitat i que els resposanbles politicis escoltin als seus ciutadans.\nAmb aquest nou projecte pretenem despertar conciències i aconseguir aquest objectiu.Veurem si els Estimaocells tenen prou força per aconseguir-ho.\nEn aquesta primera fase hem hagut de netejar i endreçar l'hort que estava molt malmès.\nUna primera netega manual de les herbes i una recollida de tots el residus. Quin munt de residus !!! però intentarem recol.locar.los i reciclar-los amb gust.\nUn gran lona negre que hem trobat ens permetrar guanyar intimitat en el perímetre i foscor en l'interior del hide.També ens permetrà neutralitzar o camuflar els colors blaus i poc naturals d'alguns elements de l'hort.\nHem conectat els dos horts i canalitzat l'aigua\nAra estem plantejant un observatori de fauna central ben orientat perque el sol quedi sempre al darrera. Esperem tenir llum i que l'arbre no projecti massa ombra.\nFarem una bassa aixecada per donar més seguretat als ocells donat que la presència dels gats domèstics és molt important.\nCrec que els ocells petits no poden beure amb comoditat a la bassa de les granotes i són presa fàcil dels gats per això farem aquesta prova. De pas reciclarem i aprofitarem tots els palets de fusta que hi havia dins l'hort.\nIntentarem que la plantada d'Estimaocells envolti l'observtori fet que permetrar comprovar com la figura humana si és pacífica no espanta els ocells ( de fet aixó ja ho hem comprovat a Vallbona).\nVaja, molts experiments en un únic projecte. Ja veurem com surt tot això!!\nUn espai de 2 metres d'ampla per 3 metres de llarg per encavir-hi un petit grup amb un vidre de quasi dos metres. Hem hagut de cavar 50 cm per tal que l'alçada permeti esta dret dins l'observatori i sentat amb cadira de bar per fer fotos.\nAra em falten 4 travesses de tren....ja veurem si les trobo ! Suposo que per un Ajuntament com el de Martorell ( amb ingressos millonaris) trobar 4 travesses i fustes velles per fer les parets deu ser molt car i complicat!!\nEl dipòsit de mil litres que tenia a l'altre hort ens ha permès tenir una bassa de 200 litres ressistent i reciclada.\nLes safates de peix de l'anterior llogatera, que era peixatera, ens serviran per plantar-hi plantes i fer un escenari viu. També les farem servir de grans menjadores pel blat de moro trinxat i les pipes.\nFarem lo més aviat possible els dos Estimaocells que poden representar Martorell : el diable del pont i l' àvia amb el gat !!\nJa ens hi hem posat i ja tenim el diable\nLa Silvia, propietaria de l'hort, amb els nous veïns de Martorell: els Estimaocells.\nTrigarem , però ens en sortirem! .... de tot!\nLa premsa local El Segre n'ha fet ressò.\nL'observatori de fauna ja està quasi enllestit i les primeres fotos han estat com sempre la mallerenga carbonera i el pardal xarrec.\naquí es pot veure la diferència entre pardal comú ( esquerre)i pardal xarrec (dreta)\nla granota de la bassa .....\nJa queda menys només falta el vidre espia!\nFotos cedides amablement pel Luis Tovar un veí de Martorell aficionat a la fotografia i que ha conegut aquests dies el projecte Estimaocells,\nObservatori quasi bé del tot acabat.\nHem col.locat peces de cauxu damunt les fustes per poder.les netejar amb lleixiu i que les òptiques no es ratllin. També hem posat un tela davant del vidre per evitar els impactes accidentals dels ocells mentre no fem observació. Una altre manera de disminuir els impactes i que em van ensenyar els companys de Photologistics és inclinar una mica el vidre cap endavant i llavors els ocells veuen reflectit el terra i no el cel. Això evita que l'ocell voli cap el vidre buscant el cel i es produeixin els impactes accidentals no dessitjats.\nLes teles militars eviten les entrades de llum i permeten una foscor absoluta.\nPublicat per La caseta de l'òliba a 13:53 1 comentari:\nEls Estimaocells i la llegenda del Pont del Diable...\nLes granotes verdes del riu Anoia !


Els Arxius del Bisbat de Lleida: les persones, la documentació | Grup d'Arxivers de Lleida\n21 gener 2014 by gruparxiverslleida\nEls Arxius del Bisbat de Lleida: les persones, la documentació\nArxius, Arxivers/eres, Difusió, Grup d'Arxivers de Lleida, Opinió\nArxiu Capitular de Lleida, Arxiu Diocesà de Lleida, Arxius Bisbat de Lleida, Patrimoni eclesiàstic\nMossèn Jacint Cotonat va ser entrevistat fa uns dies com a director i responsable dels dos arxius que pertanyen al Bisbat de Lleida (l’Arxiu Capitular i l’Arxiu Diocesà).\nEn aquesta entrevista se li preguntà des de la missió dels arxius, la documentació que custodien, la gent qui hi treballa… fins a com es pot accedir. El Mossèn amb facilitat explica, entre d’altres, coses la finalitat i la importància dels arxius en la nostra societat.\nPrograma de Bat a bat: entrevista a Mossén Jacint Cotonat, arxiver\n← Previous Post Formalització del ingrés del fons de la Federació Catalana d’Esports d’Hivern a l’Arxiu Comarcal de la Cerdanya\nNext Post → Suport al comunicat sobre la compra del fons de l’editora Ester Tusquets de l’Associació d’Arxivers-Gestors de Documents de Catalunya\nIrving G. Schmidt 13 febrer 2014 a les 10:55\nPer ara, l’Arxiu està efectuant els primers passos de la recepció dels documents, és a dir, està analitzant l’estat de conservació del fons. Encara s’ha de determinar la intervenció que s’haurà de fer, ja que s’ha de tenir en compte l’elevada acidesa del paper. Aquesta característica converteix en els documents en un suport molt vulnerable a la manipulació i l’exposició. “En aquest moment es troba a la secció de restauració, s’ha de valorar quin tractament s’hi fa”, va explicar la tècnica de l’ANA, Lídia Arbués. Quan s’hagi acabat de decidir el camí a seguir, es realitzarà la descripció i indexació del material, així com la catalogació. El fons que fins dijous acollia el COAA va ser la base per a l’elaboració del monogràfic Xavier Pla i Pujol 1906/1996. Escrits, projectes i obres d’arquitectura, publicat el 2005. L’acord servirà per garantir la conservació dels documents generats pel primer arquitecte andorrà amb formació acadèmica, que va fer la seva obra en un període històric, de transició, molt important per Andorra. Segons la tècnica de l’ANA, es pretén tenir els documents a punt per ser examinats pel públic d’aquí uns tres mesos. Encara s’ha de determinar, però, si els usuaris de l’arxiu podran accedir als originals o treballaran amb reproduccions.


Brussel·les creu que la justícia alemanya va actuar correctament en el cas Puigdemont | Espanya | EL PAÍS Catalunya\nLa Comissió Europea descarta modificacions en el funcionament de l'euroordre\nBrussel·les 11 ABR 2018 - 21:53\tCEST\nLa comissària de Justícia de la UE, Vera Jourová. EMMANUEL DUNAND AFP\nBrussel·les no combrega amb els que pensen que l'actuació de la justícia alemanya en el cas Puigdemont suposa una ingerència inacceptable. Al contrari: la Comissió Europea ha explicat aquest dimecres que el tribunal alemany de Schleswig-Holstein ha actuat "de conformitat amb les normes" en la seva decisió de rebutjar el lliurament a Espanya de l'expresident de la Generalitat Carles Puigdemont pel delicte de rebel·lió. Així ho ha assegurat la comissària txeca de Justícia, Vera Jourová, que a més ha explicat que no preveu fer canvis en el funcionament de l'euroordre per ampliar la llista de delictes —per incloure els de rebel·lió o sedició— pels quals està prevista l'extradició automàtica.\nPreguntada per les possibles errades que la decisió adoptada pel jutge alemany pogués revelar sobre el funcionament de l'ordre europea d'arrest, la responsable de Justícia a la UE ha respost taxativament que s'han complert les normes i que els problemes d'aquest instrument judicial "no tenen res a veure amb una situació d'Alemanya contra Espanya". Jourová ha descartat qualsevol tipus de modificació en aquesta eina, que permet extradir de manera més àgil els reclamats per delictes greus entre els Estats membres. Espanya havia al·ludit a la possibilitat que calgués fer millores per agilitar l'euroordre.\nEls comentaris de Jourová se sumen a una cadena de revessos diplomàtics i judicials per a Espanya en l'àmbit europeu. Encara que tant les autoritats europees com els Estats membres han donat suport públicament al Govern espanyol davant del repte independentista, la incomprensió respecte a la falta de vies polítiques per resoldre l'assumpte internament augmenta. Primer la batalla judicial va ser amb Bèlgica, considerat un Estat sensible a la realitat nacionalista per les seves pròpies singularitats amb la regió flamenca. Però el fet que l'escepticisme dels jutges s'hagi traslladat a Alemanya, un dels aliats més sòlids d'Espanya a la UE i poc procliu a vel·leïtats independentistes, revela un problema més profund.\nQuan Brussel·les va alçar la veu per defensar el respecte a la Constitució espanyola davant de l'intent d'imposar la independència al marge de la llei, els seus responsables van afegir un altre missatge. El vicepresident primer de la Comissió, Frans Timmermans, va demanar "diàleg", sense voler precisar més. El primer ministre irlandès, Leo Varadkar, va aprofitar fa uns mesos la seva presència al Parlament Europeu per instar el Govern de Madrid a "obrir un diàleg amb el Govern de Catalunya". Varadkar, membre del Partit Popular Europeu, és poc sospitós de compartir les tesis del nacionalisme català. I, no obstant això, com altres representants d'aquest partit, també a Alemanya, va trobar a faltar estratègia política en la gestió d'aquest assumpte tan delicat.\nLa UE va fer pinya amb Espanya després del referèndum de l'1 d'octubre: tant les institucions europees com els socis van donar llavors un suport sense fissures a l'Executiu espanyol, malgrat que des del principi es van sentir crítiques contra l'ús de la força policial. Sense el suport explícit i granític de la Unió, el desafiament independentista hauria estat molt més nociu. I, no obstant això, Brussel·les comença a impacientar-se: el procés és i serà "un assumpte intern" d'Espanya, però a les institucions europees no s'entén la gestió "exclusivament judicial" per part de l'Executiu de Mariano Rajoy, cada vegada més exposat a les crítiques —en privat, de moment no en públic— per part dels mandataris de la UE. La Comissió matisa que el desafiament català "és un assumpte intern" i que la petició de diàleg "es va fer en el context de violència de l'1-O", i rebutja rotundament "implicar-se, intervenir o fer de mediadora" a curt, mitjà i llarg termini, segons una alta font comunitària.\nQuant de crèdit addicional li queda a Espanya a la UE? Les declaracions de Jourová i les anades i vingudes del Govern alemany respecte al cas Puigdemont suggereixen que cada vegada menys, segons les fonts consultades. La ministra de Justícia germana, la socialdemòcrata Katarina Barley, va apuntar divendres que la decisió judicial —que descarta lliurar Puigdemont per rebel·lió i expressa els seus dubtes sobre la malversació— és "absolutament correcta, esperada" i que Puigdemont viurà ara "lliure en un país lliure", en referència a Alemanya. Malgrat que aquestes declaracions van ser matisades després per un portaveu d'Angela Merkel, Brussel·les deixa clar avui que les autoritats alemanyes han fet el correcte: "Els experts no ens han anunciat o alertat de cap aplicació incorrecta de l'ordre de detenció europea a Alemanya".


El salt endavant de Jaume Munar | Fosbury\nFosbury » Tennis » El salt endavant de Jaume Munar\nFa poc més de tres anys Jaume Antoni Munar Clar va meravellar a tothom a Roland Garros. Amb 17 anys va completar un magnífic torneig sobre la terra batuda de París i només va encaixar una derrota contra el rus Rublev a la final. El subcampió júnior del Grand Slam que Rafa Nadal ha dominat amb mà de ferro durant la darrera dècada va rebre els flaixos dels grans mitjans atrets per la futura estrella del tennis balear. Nascut a Santanyí el 1997, Jaume Munar ha hagut de conviure des d’aquell moment amb la pressió de ser assenyalat com un “successor de Nadal” o d’una de les millors raquetes de la prometedora generació del 97.\nJaume Munar, a l’esquerra de la imatge, amb la placa de subcampió a Roland Garros\nJaume Munar va concloure aquell 2014 al lloc 957 del rànquing ATP. Era la seva estrena en aquest llistat que s’omple de talent, diners i fama quan s’aproxima a les primeres posicions. Més enllà de les expectatives, Munar ha forjat una carrera ascendent des del CAR de Sant Cugat del Vallès, el centre en què ha perfeccionat la seva tècnica fins al passat mes de juliol, quan s’ha enrolat a la nova Acadèmia Rafa Nadal. Passet a passet el mallorquí ha anat plantant cara a tennistes cada cop més rellevants i, lluny d’una aparició fulgurant a l’elit del tennis mundial, ha treballat dur per cimentar la base d’una prometedora carrera professional. El 2015 va concloure l’any al 440è lloc de l’ATP i l’any passat va enfilar-se fins al número 292 del món.\nEls triomfs de 2017\nÉs aquest 2017 quan Munar ha sabut fer un salt endavant en la seva carrera malgrat encadenar unes quantes derrotes en els darrers mesos. Aquest cap de setmana ha guanyat el primer torneig de la seva carrera a l’ATP Challenge Tour, un circuit dissenyat per als joves talents del tennis mundial. En terres castellanes, a El Espinar, ha alçat un anhelat trofeu després de superar els germans Granollers a quarts de final i a les semifinals i de batre l’australià de família alacantina Alex de Miñaur a la final (6-3, 6-4).\nJaume Munar, en acció a El Espinar / Fotografia: Open Villa El Espinar\nEl triomf li reporta 100 punts al rànquing que li han garantit un salt espectacular: del lloc 301 al número 200 del rànquing ATP. Lluny de l’estel·lar Zverev (8è de l’ATP amb tot just 20 anys), la progressió de Munar és ascendent i constant. El mallorquí està satisfet amb la feina feta i s’escapa de les comparatives en una entrevista amb els organitzadors del torneig: “És cert que altres companys estan progressant una mica més ràpid que jo, però cadascú té el seu procés i estic content amb el meu. Estic tranquil perquè crec que estic fent una feina molt bona des de fa uns quants mesos“.\nA principis d’any Munar va guanyar dos torneigs Futures a Mallorca (Manacor i Peguera) i el mes d’abril va debutar amb l’equip espanyol absolut a la Copa Davis en l’eliminatòria contra Sèrbia després de ser cridat per cobrir la baixa de Marcel Granollers. En un partit intens, el jove talent de les illes va perdre contra Dusan Lajovic en tres sets (2-6, 6-1 i 6-4).\nMunar, un jugador pacient\nEn els dos darrers mesos el jugador de Santanyí havia sumat cinc derrotes i un únic triomf malgrat la certesa del seu entrenador Tomeu Salvà que les millores en els entrenaments s’acabarien traduint en bons resultats. El jove tècnic (1986) de la Rafa Nadal Academy ho ha explicat aquesta setmana a El Espinar: “En Jaume porta temps treballant bé i les coses no es canvien en un partit sinó en els entrenaments. En les darreres setmanes ha tingut sorteigs complicats i les victòries no arribaven tot i que ja havia fet bons partits“.\nA Jaume Munar encara li queda un bon camí per recórrer abans de plantar cara als millors tennistes del món. Amb una base sòlida com a millor garantia, és un misteri saber si ho assolirà en els propers mesos i anys. De moment, cada dia demostra a la pista la tenacitat per seguir endavant, com si fes valer les paraules del magnífic poeta de Santanyí Blai Bonet, tiet del seu pare: “Lluita, si pots, i si no pots, batalla“.\nDestacatJaume MunarRafa Nadal AcademyTennis\nEn els darrers anys Banyoles ha fet una forta aposta per erigir-se en un espai…\nFa 50 anys que es van celebrar els Jocs de Mèxic de 1968 i a…


Catalunya – Bloc de Notes\nAturem-nos i pensem en els amics que no opinen com nosaltres !!!\nTinc amics que diuen prou, que és hora de proclamar la declaració unilateral d’independència, perquè no fer-ho seria reconèixer una derrota.\nTinc amics que, tot al contrari, justifiquen l’aplicació del art. 155 perquè diuen que el procés ha trencat la legalitat constitucional i per tant s’han d’assumir les conseqüències.\nTinc amics que sense parlar de legalitats, reivindiquen la legitimitat d’un poble que només vol decidir el seu futur.\nTinc amics que, per contra, sense parlar de legitimitats ni legalitats viuen molt malament que els fem decidir entre ser espanyol o català.\nTinc amics que accepten plenament el dret a decidir, reivindiquen poder-lo exercir i la seva posició és contrària a la independència.\nTinc amics que, per contra, no volen sentir a parlar del dret a decidir perquè entenen que és la manera de fracturar la societat.\nEn canvi no tinc cap amic que justifiqui la violència per resoldre els conflictes polítics, perquè ja no seria amic meu.\nA tots, als més convençuts, als més reticents, als més sentimentals i als més vehements. Als que veuen la independència a tocar i als que demanen la intervenció del Estat. A tots els hi vull dir, us vull demanar, que aturem els instints més personals i pensem en els altres, en tots aquells que no opinen com nosaltres, perquè també son amics i potser estant patint.\nSota el meu punt de vista i pensant en tots ells i per tant en la necessària i imprescindible concòrdia per assegurar-nos una convivència en pau, ara ens convé, a tots, refredar els ànims i deixar un espai de temps perquè la política torni a recuperar el protagonisme i és recuperin ponts de diàleg per intentar trobar una sortida que pugui satisfer a la majoria de la població.\nSi tirem pel dret, per més que puguem pensar que ens assisteix la raó i la legitimitat d’un referèndum que ens l’han intentat reprimir per la força, i per tant anem a per la DUI; o si per contra defensem la ràpida i contundent intervenció del Estat per restablir la legalitat constitucional, entrarem en un estadi totalment desconegut i perillosament inestable, perquè un camí i l’altre ens portaran al extrem del precipici.\nJa ser que el que dic no agradarà als que estan més convençuts de la seva inexpugnable posició, però jo tenia la necessitat d’expressar-me. No estic renunciant a res, perquè per mi el reconeixement del dret a decidir seguirà sent un objectiu fonamental, però també ho és el manteniment de la convivència i és que, per mi, una cosa sense l’altre deixa de tenir sentit.\nPost publicat en el meu Facebook en data 04-10-17\ndavigranollers\tCatalunya, Democràcia, Espanya, Política, Societat\tDeixa un comentari 4 Octubre, 2017 8 Juliol, 2019 2 Minutes\nLes urnes no son el problema\nImpedir una votació no pot ser mai una solució. I fer-ho interposant policies i guàrdies civils pot generar una trencament emocional difícilment reconciliable.\nSegurament hi haurà qui em dirà que precisament els que fomenten aquesta votació son els que han generat el conflicte, però sigui com sigui el que em sembla una irresponsabilitat monumental es voler frenar amb les forces de seguretat un moviment ciutadà que, agradi o no, ja no és a les mans dels polítics poder-lo aturar.\nTemps hi haurà a partir del dia 2 per valorar les garanties, els errors, les responsabilitats, les conseqüències o els anhels. Temps hi haurà per buscar solucions o seguir entossudits en que siguin els tribunals qui les imposin, però aquest diumenge s’ha de poder votar, ni que sigui amb un vot nul de protesta, perquè en democràcia les urnes no son mai el problema.\nPost publicat en el meu Facebook en data 29-09-17\ndavigranollers\tCatalunya, Democràcia, Política\tDeixa un comentari 29 Setembre, 2017 9 Juliol, 2019 1 Minute\nEn el túnel del temps\nAhir nit el pati del Casino de Granollers és va vestir de gala per celebrar el darrer acte del Centenari Amador Garrell Soto, el polifacètic artista granollerí que, entre moltes de les seves activitats, va brillar especialment com a músic de la Orquestra Selecció. Per tant, la millor manera de cloure l’Any Garrell tenia que ser amb música dels anys 40, 50 i 60, la música de tota una generació que trobava en el ball la diversió i evasió en una època molt gris i privada de llibertats.\nPer aquesta solemne ocasió, la Big Band de Granollers (Bbg), amb la direcció de Martí Ventura i la participació d’altres 17 músics i 2 vocalistes, van oferir un extraordinari concert homenatge a aquella mítica orquestra que l’Amador Garrell, el mestre Ruera i en Lluís Pey van ser capaços de crear l’any 1944. I com sempre passa quan la música i la interpretació encaixen, només començar a sonar els acords de “Sweet Geòrgia Brown” i tancar-se el llums del pati de butaques i mentre escoltàvem les sensacionals composicions dels germans Gershwin, Col Porter o Woody Herman, la meva ment em va transportar als anys 40 i vaig veure davant dels meus ulls com els meus pares és coneixien precisament al pati del Casino i com tantes altres parelles de la seva quinta, és prometien amor etern sota l’embolcall inigualable d’aquella música americana que per ells deuria sonar a modernitat i esperança.\nLa meva ment va seguir fent de les seves i segurament producte del bon ritme de la Big Band, vaig recordar l’Amador Garrell i especialment el que m’explicava d’ell i la seva família el meu pare. De fet, ara que ho penso, a casa meva els Garrell sempre van ser l’exemple de la gent que no combregava amb el règim polític de l’època i per tant eren els nostres referents més propers del catalanisme d’esquerres que podia haver en aquells anys de repressió.\nI encara estant en ple viatge en el temps, abstret per la màgia de la música i els records, vaig sentir com el meu mòbil vibrava dins la butxaca de la meva jaqueta i de cop vaig retornar al present perquè està clar que en aquells anys de l’Orquestra Selecció de mòbils no n’hi havien. Va ser un acte reflexa, d’aquests que ja no podem dominar i, burro de mi, la temptació de veure el que em comunicava aquest aparell del dimoni va trencar tota la mística del moment perquè la noticia que apareixia a la pantalla d’inici, del diari ARA, destacava el titular de l’edició de l’endemà: “Acusats de Sedició”.\nQue ?, Com ?, que està passant vaig pensar. Potser m’he quedat atrapat dins del meu particular túnel del temps i resulta que fora del pati del Casino encara manca la llibertat d’expressió, de reunió i manifestació ?…\nI així he passat la nit, donant voltes al llit, perplexa i descol·locat, entre músiques de la Big Band, el record dels Garrell i el temor per no tenir clar en quina època estic vivint.\nPost publicat en el meu Facebook en data 23-09-17\ndavigranollers\tCatalunya, Cultura, Història, Política\tDeixa un comentari 23 Setembre, 2017 9 Juliol, 2019 2 Minutes\nManifestació Diada 2017\nAny rere any acabo la Diada estupefacte quan sento les valoracions que en fa el govern del PP, perquè dubto que enlloc del món, enlloc, després de que centenars de milers de persones omplin carrers i places, és quedin impassibles.\nVoler reduir l’impacte o el numero de les persones que s’han manifestat és ridícul; voler fer creure que la gent que ha sortit al carrer ha estat manipulada per quatre dirigents radicals, demostra una ceguesa pròpia dels ignorants.\nEn democràcia, quan la gent de forma tant massiva reivindica un canvi de marc legislatiu, o un canvi de statu quo, la política ha de saber estar a l’alçada, buscar i proposar solucions.\nParapetant-se darrera lleis i tribunals potser aturin momentàniament el procés, però no podran frenar sentiments i voluntats. Quin error més gran voler solucionar un conflicte polític imposant la legalitat, abans que voler convèncer en el terreny de les legitimitats !\nPost publicat al meu Facebook en data 11-09-17\ndavigranollers\tCatalunya, Política, Societat\tDeixa un comentari 11 Setembre, 2017 9 Juliol, 2019 1 Minute\nQuina democràcia tenim i quina democràcia volem ?\nFa un parell de setmanes vàrem saber que Theresa May, la premier de la Gran Bretanya, havia convocat eleccions anticipades i el Parlament li va ratificar la decisió per una majoria aclaparadora. En algunes cròniques periodístiques que explicaven els fets és llegia que fins i tot l’oposició aprovava la convocatòria perquè cap força política anglesa es podia permetre donar la sensació de que li feia por consultar al poble sobre el futur del seu pais. Immediatament vaig recordar que David Cameron, l’anterior primer ministre, tampoc va dubtar en convocar els referèndums per la independència d’Escòcia o pel Brexit, perquè tampoc és podia permetre que ningú penses que tenia por de consultar a escocesos i anglesos quin tenia que ser el seu futur. En definitiva, en tots els casos, la democràcia en estat pur es va imposar a qualsevol altre interès partidista o estratègic, perquè tant May, com Cameron o com tots els parlamentaris del Regne Unit tenen molt clar que, per davant de les seves ideologies o postulats particulars, està el dret a decidir de les persones a qui serveixen. No tenen cap dubte de que el valor més preuat a preservar és conèixer la voluntat del seu poble, de la que en definitiva en depèn tot el sistema polític del que ells formen part.\nNo em va costar massa temps trobar les diferències entre aquelles actituds tant escrupolosament democràtiques i les maneres de fer dels partits polítics espanyols, tant radicalment contraris a que els catalans puguin expressar quin vol ser el seu futur.\nI vaig pensar que aquest bloqueig, que apel·la a la Constitució perquè no es pugui conèixer la voluntat de la gent, és un gravíssim error que no aporta cap solució, manté oberta la polèmica i facilita que la desafecció entre Catalunya i Espanya continuï creixent.\nNo ser que en penseu, però per mi, si en democràcia un Estat vol mantenir la seva unitat territorial per sobre de qualsevol altre dret, sense ni voler convèncer dels avantatges d’aquesta unió a través d’un procés obert i participatiu, tot em fa pensar que la seva estructura política i legal s’aguanta en un sistema massa allunyat de les democràcies més antigues i solvents d’Europa.\nPost publicat al meu Facebook en data 13-05-17\ndavigranollers\tCatalunya, Democràcia, Espanya, Política\tDeixa un comentari 13 Mai, 2017 9 Juliol, 2019 2 Minutes\nSentencia del 9N: jo també em sento inhabilitat\nCom a ciutadà que viu a Catalunya hem sento decebut de que és consideri il·legal una consulta de participació democràtica que ni tan sols tenia efectes vinculants.\nCom a demòcrata hem sento molt contrariat de que no és reconegui el dret a decidir als ciutadans i ciutadanes de Catalunya, malgrat que la majoria dels seus representants en el Parlament així ho defensin i una gran majoria social ho demandi a través de processos electorals, enquestes i manifestacions diverses.\nCom a jurista lamento moltíssim que s’hagi portat als Tribunals una problemàtica que només és política. Reconec que amb l’actual legislació era més que probable la sentencia que s’ha notificat avui, de tal manera que no hauríem de caure en jutjar l’actuació dels Tribunals, sinó en exigir als polítics dels partits estatals que assumeixin el repte democràtic que planteja Catalunya. En definitiva, si les actuals lleis no estan preparades per admetre aquests tipus de consultes o referèndums, cal seguir reivindicant que en democràcia la voluntat popular ha d’anar sempre per davant de les lleis i, conseqüentment, s’han de modificar les lleis perquè la voluntat popular sigui canalitzada legalment.\nCom a persona que vaig participar lliurament en la consulta del 9N, em sento totalment identificat amb Artur Mas, Irene Rigau i Joana Ortega i em solidaritzo amb la seva indigna situació a la que han quedat abocats. Si ells queden inhabilitats, considero que tots aquells que vàrem votar en aquella jornada de participació democràtica hauríem de sentir-nos també inhabilitats, de tal manera que de forma massiva hauríem d’abstenir-nos de participar en aquells processos electorals que poguessin celebrar-se durant el període en que és mantingui la inhabilitació.\nPost publicat al meu Facebook en data 13-03-17\ndavigranollers\tCatalunya, Democràcia, Justícia, Política\tDeixa un comentari 13 Març, 2017 9 Juliol, 2019 1 Minute


Joguines i gènere masculí durant el franquisme - Museu d'Història de Catalunya\nA l’imaginari col·lectiu els nens eren concebuts com a fusters, mecànics, constructors, esportistes, amants dels automòbils o de les armes. Els primers cotxes o camions eren de llauna i es caracteritzaven pel fet de tenir uns colors intensos i brillants que captivaven petits i grans. Però en la dècada del 1940, durant els primers anys del franquisme, la llauna va patir una certa decadència a causa de la falta de matèries primeres i, de mica en mica, entre el 1950 i el 1975, el plàstic va substituir la llauna, la fusta i el cartó tradicionals en la fabricació de joguets.\nLa imitació de les activitats dels adults ha estat sempre un dels objectius preferits dels nens i nenes d’arreu del món al llarg de totes les etapes històriques. Arcs, fletxes, espases, pistoles, escopetes... proveïdes de mecanismes per propulsar taps de suro a distàncies curtes o capaces de reproduir el so d’un tret real a través d’un pistó formaven part de les joguines habituals dels nens, tot i que es començaren a fer petites campanyes, encara molt incipients i amb poca repercussió, contra la joguina bèl·lica. Als anys cinquanta i seixanta, la indústria cinematogràfica, fàbrica de somnis i mites, va posar de moda les pel·lícules del gènere western que van popularitzar les reproduccions de revòlvers i les disfresses d’indis i de cowboys, i altres complements associats com les cartutxeres, l’estrella de xèrif... Així, doncs, en aquella època els nens s’identificaven amb el gènere del western, i el fort de fusta, els indis, els soldats i els vaquers de plàstic van ser una de les joguines més desitjades. Als anys setanta aquest fenomen va deixar pas a la Segona Guerra Mundial i va aparèixer al mercat un sofisticat arsenal infantil: fusells, metralletes, granades de plàstic, cascs, tancs… a poc a poc la joguina va caure en una crisi generalitzada, motivada per l’aparició de les videoconsoles, on una altra vegada apareixien alguns videojocs de gran violència i competitivitat que animaven els nens a convertir-se en grans jugadors, lluny de ser simples aficionats.


Comodoro Hotel Comodoro Rivadavia Argentina - Ofertes d'hotels amb els MILLORS DESCOMPTES EN LÍNIA\nReserva Comodoro Hotel\n9 De Julio 770, Comodoro Rivadavia, Comodoro Rivadavia, Argentina, U9000CZF\nComodoro Hotel valoracions\nCaracterístiques que t'encantaran sobre Comodoro Hotel\nHabitacions disponibles a Comodoro Hotel\nMés informació sobre Comodoro Hotel\nSi el que està buscant és per un hotel ben situat a Comodoro Rivadavia, no busqui més enllà de Comodoro Hotel. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb les atraccions principals de la ciutat com Aeroport Internacional General Enrique Mosconi a prop, els visitants de l'hotel estaran encantats amb la seva localització.\nA Comodoro Hotel, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen recepció 24 hores, servei d'habitacions, instal·lacions per a reunions i banquets , centre de negocis, visites turístiques.\nA més, totes les habitacions ofereixen una gran varietat de comoditats com ara calefacció, servei de despertador, telèfon, aparell de televisió LCD/pantalla de plasma, TV satèl•lit/cable per satisfer els clients més exigents. L'hotel ofereix meravelloses instal.lacions d'oci com camp de golf (a 3 km) que faran de la vostra estada una experiència inoblidable. Comodoro Hotel és una elecció inteligents per a viatgers a Comodoro Rivadavia, i ofereix una estada relaxant i sense molèsties.